CELEX: 32019R1811
Language: sl
Date: 2019-10-23 00:00:00
Title: Izvedbena uredba Komisije (EU) 2019/1811 z dne 23. oktobra 2019 o uvrstitvi določenega blaga v kombinirano nomenklaturo

30.10.2019   
               
               
                  SL
               
               
                  Uradni list Evropske unije
               
               
                  L 278/1
               
            
         IZVEDBENA UREDBA KOMISIJE (EU) 2019/1811
         z dne 23. oktobra 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. oktobra 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            
               PRILOGA
            
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Mobilna, samouravnotežena in električno napajana naprava, tako imenovani „teleprezenčni robot“. Sestavljen je iz naslednjih glavnih sestavnih delov v enem ohišju z dvema kolesoma, ki sta nameščena na os:
                        
                                    —
                                 
                                 
                                    merilnika pospeška in giroskopa,
                                 
                              
                                    —
                                 
                                 
                                    elektromotorja,
                                 
                              
                                    —
                                 
                                 
                                    modula Bluetooth,
                                 
                              
                                    —
                                 
                                 
                                    polnljive baterije.
                                 
                              Izdelek ima električni priključek za polnjenje baterije, statusno lučko in navpični teleskopski drog z uravnavanjem višine na motorni pogon. Drog ima na vrhu snemljivo držalo za tablični računalnik („tablico“). Držalo je opremljeno z vhodom USB za napajanje tablice.
                        Izdelek se lahko daljinsko upravlja le s kompatibilno napravo (tabličnim računalnikom ipd.) z brezžičnimi komunikacijskimi funkcijami, ki uporabljajo Bluetooth.
                        Izdelek se uporablja za prevoz in dviganje oziroma spuščanje tabličnega računalnika ter za njegovo napajanje z električno energijo.
                        Glej sliko (*).
                     
                     
                        8428 90 90 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8428, 8428 90  in 8428 90 90 .
                        Izdelek tablični računalnik le prevaža in ga oskrbuje z električno energijo; tabličnemu računalniku ne omogoča opravljanja drugih funkcij, razen tistih, za katere je izdelan. Torej ne prilagaja tabličnega računalnika določeni operaciji, ne povečuje obsega njegovih operacij niti ne izvaja posebnega opravila v zvezi z glavno funkcijo tabličnega računalnika (glej sodbo z dne 16. junija 2011, Unomedical, C-152/10, EU:C:2011:402, točka 29, in drugi odstavek v pojasnjevalnih opombah harmoniziranega sistema k tarifni številki 8473).
                        Zato je uvrstitev pod tarifno številko 8473 kot pripomoček za uporabo izključno ali v glavnem s stroji s tarifnimi številkami 8470 do 8472 izključena.
                        Uvrstitev pod tarifno številko 8479 ali 8543 je izključena, saj izdelek opravlja več funkcij strojev iz tarifnih številk poglavja 84 ali 85 (oddelek XVI), kot so dviganje in manipulacija (prevoz in dviganje oziroma spuščanje tabličnega računalnika), zagotavljanje električne energije napravi in komuniciranje s pomočjo protokola Bluetooth.
                        V skladu z opombo 3 k oddelku XVI se naprava uvrsti glede na svojo glavno funkcijo.
                        Izdelek je namenjen prevozu in dviganju oziroma spuščanju tabličnega računalnika, zato je to njegova glavna funkcija v smislu opombe 3 k oddelku XVI. Druge funkcije so pomožne.
                        Izdelek je zato treba uvrstiti pod oznako KN 8428 90 90  kot drugi stroji za dviganje, manipulacijo, nakladanje ali razkladanje.
                     
                  
               
            
               (*1)  (*) Slika je samo informativne narave.